ראנומי קרומווידיויו

ביוגרפיה

קרומווידיויו נולדה בסוורד, וינסום שליד חרונינגן. היא ממוצא ג'אווי-סורינאמי.

2006

באליפות אירופה שנערכה בבודפשט בשנת 2006 זכתה קרומווידיויו במדליית כסף במשחה שליחות 4x100 מטר חופשי בתוצאה של 3:37.04 דקות, אחרי גרמניה שקבעה שיא עולם חדש של 3:35.22 דקות ולפני צרפת (3:38.83 דקות).

2007

באליפות העולם בשחייה שנערכה במלבורן, אוסטרליה בשנת 2007 זכתה קרומווידיויו במדליית ארד במשחה שליחות 4x100 מטר חופשי ביחד עם אינגה דקר, פמקה המסקרק, ומרלן ולדהויס בתוצאה של 3:36.81 דקות, אחרי אוסטרליה שקבעה שיא אליפות חדש של 3:35.48 דקות וארצות הברית (3:35.68 דקות).

שיאנית עולם

באליפות אירופה שנערכה באיינדהובן, הולנד במרץ 2008 זכתה קרומווידיויו במדליית זהב במשחה ל-4x100 מטר חופשי בשיא עולם חדש של 3:33.62 דקות, לפני איטליה (3:41.06 דקות) ושוודיה (3:41.28 דקות).
באליפות העולם בשחייה (בריכת 25 מטר), שנערכה במנצ'סטר, אנגליה באפריל 2008 זכתה קרומווידיויו במדליית זהב במשחה שליחות 4x200 מטר חופשי בשיא עולם חדש של 7:38.90 דקות (שיא העולם הנוכחי 2012).

אלופה אולימפית

באולימפיאדת בייג'ינג (2008) זכתה קרומווידיויו במדליית זהב במשחה שליחות 4x100 חופשי ביחד עם פמקה המסקר, אינגה דקר ומרלן ולדהויס בשיא אולימפי חדש בתוצאה של 3:33.76 דקות, לפני ארצות הברית (3:34.33 דקות) ואוסטרליה (3:35.05 דקות), 14 מאיות השנייה איטי משיאן העולמי. התוצאה שקבעה כשחיינית שנייה הייתה 53.39 שניות. נוסף לכך, היא סיימה במקום 23 במשחה ל-200 מטר חופשי בתוצאה של 2:00.02 דקות, במקום 11 במשחה שליחות 4x200 מטר חופשי בתוצאה של 7:56.60 דקות, כשחיינית שנייה היא קבעה תוצאה של 1:58.29 דקות ובמקום 13 במשחה שליחות 4x100 מטר מעורב בתוצאה של 4:04.74 דקות, כשחיינית רביעית היא קבעה תוצאה של 53.51 שניות.

מדליית זהב באליפות העולם

באליפות העולם בשחייה שנערכה ברומא, איטליה בשנת 2009 זכתה קרומווידיויו במדליית זהב במשחה שליחות 4x100 מטר חופשי ביחד עם אינגה דקר, פמקה המסקרק ומרלן ולדהויס בשיא עולם חדש של 3:31.72 דקות (שיא העולם הנוכחי 2012), לפני גרמניה (3:31.83 דקות) ואוסטרליה (3:33.01 דקות). התוצאה שקבעה כשחיינית שנייה הייתה 52.30 שניות.

2010

באליפות העולם בשחייה (בריכת 25 מטר), שנערכה בדובאי, קטר בדצמבר 2010 זכתה קרומווידיויו בשלוש מדליות זהב, במשחה ל-50 מטר חופשי בתוצאה של 23.37 שניות, במשחה ל-100 מטר חופשי בשיא אליפות חדש של 51.45 שניות ובמשחה שליחות 4x100 מטר חופשי בשיא אליפות חדש של 3:28.54 דקות.

2011

באליפות העולם בשחייה שנערכה בשנגחאי, סין בשנת 2011 זכתה קרומווידיויו ב-3 מדליות, זהב, כסף וארד. מדליית זהב, במשחה שליחות 4x100 מטר חופשי ביחד עם איגנה דקר, פמקה המסקרק ומרלן ולדהויס בתוצאה של 3:33.96 דקות, לפני ארצות הברית (3:34.47 דקות) וגרמניה (3:36.05 דקות). התוצאה שקבעה כשחיינית שנייה הייתה 53.26 שניות. מדליית כסף, במשחה ל-50 מטר חופשי בתוצאה של 24.27 שניות, אחרי תרסה אלסהמר משוודיה (24.14 שניות) ולפני בת ארצה מרלן ולדהויס (24.49 שניות) ומדלייארד במשחה ל-100 מטר חופשי בתוצאה של 53.66 שניות, אחרי יאנט אוטסן מדנמרק ואלכסנדרה גרסימניה מבלארוס שזכו במדליית הזהב בצוותא (53.45 שניות).

אלופה אולימפית

באולימפיאדת לונדון (2012) זכתה קרומווידיויו ב-3 מדליות, 2 זהב ו-1 כסף. מדליות זהב במשחה ל-50 מטר חופשי בשיא אולימפי חדש של 24.05 שניות, לפני אלכסנדרה גרסימניה (24.28 שניות) ובת ארצה מרלן ולדהויס (24.39 שניות) ובמשחה ל-100 מטר חופשי בשיא אולימפי חדש של 53.00 שניות, לפני אלכסנדרה גרסימניה (53.38 שניות) וטאנג הי מסין (53.44 שניות). מדליית כסף במשחה שליחות 4x100 מטר חופשי ביחד עם אינגה דקר, מרלן ולדהויס ופמקה המסקרק בתוצאה של 3:33.79 דקות, אחרי אוסטרליה שקבעה שיא אולימפי חדש של 3:33.15 דקות ולפני ארצות הברית שקבעה שיא אמריקאי חדש של 3:34.24 דקות. כשחיינית אחרונה היא קבעה ב"זינוק שליחות" את התוצאה המהירה בתחרות, 51.93 שניות. נוסף לכך, היא סיימה במקום שישי במשחה שליחות 4x100 מטר מעורב בתוצאה של 3:57.28 דקות. כשחיינית אחרונה היא קבעה ב"זינוק שליחות" את התוצאה המהירה בתחרות, 52.91 שניות.

אלופת העולם

באליפות העולם שנערכה בברצלונה שבספרד ביולי 2013 זכתה קרומווידיויו ב-4 מדליות, 1 זהב ו-3 ארד. מדליית זהב במשחה ל-50 מטר חופשי בתוצאה של 24.05 שניות, לפני קייט קמפבל מאוסטרליה (24.14 שניות) ופרנצ'סקה הלסול מבריטניה (24.30 שניות). מדליות ארד, במשחה ל-100 מטר חופשי בתוצאה של 53.42 שניות, אחרי קמפבל (52.34 שניות) ושרה שסטרם משוודיה (52.89 שניות), במשחה ל-50 מטר פרפר בתוצאה של 25.53 שניות, אחרי יאנט אוטסן מדנמרק (25.24 שניות) ולו יינג מסין שקבעה שיא אסיה חדש של 25.42 שניות ובמשחה שליחות 4x100 מטר חופשי בתוצאה של 3:35.77 דקות, כשחיינית אחרונה היא שחתה ב"זינוק שליחות" תוצאה של 52.65 שניות.

2014

באליפות העולם (בריכת 25 מטר) שנערכה בדוחה, קטאר בדצמבר 2014 היא זכתה ב-5 מדליות, 4 זהב, 1 אישית ושותפה ל-4 שיאי עולם חדשים במשחי השליחות ומדליית ארד אחת. מדליות זהב, במשחה ל-50 מטר חופשי בתוצאה של 23.32 שניות, בפעם השנייה ברציפות, לפני ברונטה קמפבל (23.62 שניות) ודורותיאה ברנדט מגרמניה (23.77 שניות), במשחה שליחות 4x50 מטר חופשי בשיא עולם חדש של 1:34.24 דקות, במשחה שליחות 4x100 מטר חופשי בשיא עולם חדש של 3:26.53 דקות ובמשחה שליחות 4x200 מטר חופשי בשיא עולם חדש של 7:32.85 דקות. מדליית ארד, במשחה ל-100 מטר חופשי בתוצאה של 51.47 דקות, אחרי פמקה המסקרק שקבעה שיא אליפות חדש של 51.37 דקות ושרה שסטרם (51.39 דקות).

2015

באליפות העולם שנערכה בקאזאן, רוסיה באוגוסט 2015 זכתה קרומווידיויו ב-3 מדליות כסף, במשחה ל-50 מטר חופשי בתוצאה של 24.22 שניות, אחרי ברונטה קמפבל מאוסטרליה (24.12 שניות) ולפני שרה שסטרם (24.31 שניות), במשחה שליחות 4x100 מטר חופשי בתוצאה של 3:33.67 דקות, אחרי אוסטרליה 3:31.48 דקות, ולפני ארצות הברית (3:34.61 דקות) ובמשחה שליחים משולב 4x100 מטר חופשי (2 שחייניות ו-2 שחיינים) בתוצאה של 3:23.10 דקות, אחרי ארצות הברית שקבעה שיא עולם חדש של 3:23.05 דקות ולפני קנדה (3:23.59 דקות). נוסף לכך, היא סיימה במקום רביעי במשחה ל-100 מטר חופשי בתוצאה של 53.17 שניות.
באליפות אירופה (בריכת 25 מטר) שנערכה במכון וינגייט, נתניה בדצמבר אותה שנה זכתה קרומווידיויו ב-5 מדליות, 2 זהב, 2 כסף ו-1 ארד. מדליות זהב, במשחה ל-50 מטר חופשי בתוצאה של 23.56 שניות, לפני שרה שסטרם (23.63 שניות) ויאנט אוטסן (23.94 שניות) ובמשחה שליחות 4x50 מטר מעורב. מדליות כסף, במשחה ל-100 מטר חופשי בתוצאה של 51.59 שניות, אחרי שרה שסטרם (51.37 שניות) ולפני ורוניקה פופובה מרוסיה (52.02 שניות) ובמשחה שליחות 4x50 מטר חופשי. מדליית ארד, במשחה שליחים 4x50 מטר חופשי משולב (2 שחייניות ו-2 שחיינים).

2016

באליפות אירופה שנערכה בלונדון במאי 2016 זכתה קרומווידיויו ב-4 מדליות, 3 זהב ו-1 כסף. מדליות זהב, במשחה ל-50 מטר חופשי בשיא אליפות חדש של 24.07 שניות, לפני פרנצ'סקה הלסול (24.44 שניות) ויאנט אוטסן (24.61 שניות), במשחה שליחות 4x100 מטר חופשי (3:33.80 דקות) ובמשחה שליחים 4x100 מטר חופשי משולב (2 שחייניות ו-2 שחיינים) בשיא אליפות חדש של 3:23.64 דקות. מדליית כסף מבחשה ל-100 מטר חופשי בתוצאה של 53.24 שניות, אחרי שרה שסטרם (52.82 שניות) ולפני פמקה המסקרק (53.72 שניות).
באולימפיאדת ריו דה ז'ניירו (2016) סיימה קרומווידיויו במקום חמישי במשחה ל-100 מטר חופשי בתוצאה של 53.08 דקות, במקום שישי במשחה ל-50 מטר חופשי בתוצאה של 24.19 שניות ובמקום רביעי במשחה שליחות 4x100 מטר חופשי בתוצאה של 3:33.81 דקות, כשחיינית רביעית היא קבעה ב"זינוק שליחות" תוצאה של 52.20 שניות, התוצאה השלישית בטיבה במשחקים.
באליפות העולם (בריכת 25 מטר) שנערכה בוינדזור, אונטריו, קנדה בדצמבר אותה שנה היא זכתה ב-5 מדליות, 1 זהב, 3 כסף ו-1 ארד. מדליית זהב בפעם השלישית ברציפות במשחה ל-50 מטר חופשי בתוצאה של 23.60 שניות. מדליות כסף, במשחה ל-100 מטר חופשי (51.92 שניות), במשחה שליחות 4x50 מטר חופשי (1:35.37 דקות) ובמשחה שליחות חופשי משולב (2 שחייניות ו-2 שחיינים) בתוצאה של 1:29.82 דקות. מדליית ארד, במשחה שליחות 4x100 מטר חופשי (3:31.10 דקות).

2017

באליפות העולם שנערכה בבודפשט ביולי 2017 זכתה קרומווידיויו ב-4 מדליות, 3 כסף ו-1 ארד. מדליות כסף, במשחה ל-50 מטר חופשי בשיא הולנד חדש של 23.85 שניות, אחרי שרה שסטרם (23.69 שניות) ולפני סימון מנואל מארצות הברית (23.97 שניות), במשחה ל-50 מטר פרפר בתוצאה של 25.38 שניות, אחרי שסטרם שקבעה שיא אליפות חדש של 24.60 שניות ולפני פרידה עות'מאן ממצרים (25.39 שניות) ובמשחה שליחים 4x100 מטר חופשי משולב ביחד עם בן סכוויטרט, קייל סטולק ופמקה המסקרק בשיא אירופה חדש של 3:21.81 דקות, אחרי ארצות הברית שקבעה שיא עולם חדש של 3:19.60 דקות ולפני קנדה (3:23.55 דקות). מדליית ארד, במשחה שליחות 4x100 מטר חופשי בתוצאה של 3:32.64 דקות, אחרי ארצות הברית (3:31.72 דקות) ואוסטרליה (3:32.01 דקות). נוסף לכך, היא סיימה במקום חמישי במשחה ל-100 מטר חופשי בתוצאה של 52.78 שניות
בסבב הגביע העולמי שנערך בברלין ב-7 באוגוסט אותה שנה היא קבעה במשחה ל-50 מטר חופשי שיא עולם חדש של 22.93 שניות, שיפור לשיא בן ה-5 ימים של שרה שסטרם (23.10 שניות) ובכך הייתה לשחיינית הראשונה בהיסטוריה ששחתה משחה זה מתחת ל-23 שניות. שבוע לאחר מכן, בתחרות שנערכה באיינדהובן היא קבעה במשחה ל-50 מטר פרפר שיא הולנד חדש של 24.54 שניות.

2018

באליפות אירופה שנערכה בגלאזגו, בריטניה באוגוסט 2018 זכתה קרומווידיויו ב-3 מדליות, 2 כסף ו-1 ארד. מדליות כסף במשחה שליחות 4x100 מטר חופשי ובמשחה שליחים 4x100 מטר חופשי משולב. מדליית ארד במשחה ל-50 מטר חופשי בתוצאה של 24.21 שניות, אחרי שרה שסטרם (23.74 שניות) ופרניל בלום (23.75 שניות).  נוסף לכך, היא סיימה במקום שישי במשחה ל-50 מטר פרפר בתוצאה של 25.88 שניות.
באליפות העולם (בריכת 25 מטר) שנערכה בהאנגג'ואו, הרפובליקה העממית של סין בדצמבר אותה שנה היא זכתה במדליית כסף במשחה שליחות 4x100 מטר חופשי (3:28.02 דקות) אחרי ארצות הברית (3:27.78 דקות) ולפני סין (3:30.92 דקות).

2019

באליפות העולם שנערכה בקוואנגג'ו, דרום קוריאה ביולי 2019 זכתה קרומווידיויו במדליית כסף במשחה ל-50 מטר פרפר בתוצאה של 25.35 שניות, אחרי שרה שסטרם (25.02 שניות) ולפני פרידה עות'מאן (25.47 שניות). נוסף לכך, היא סיימה במקום שישי במשחה ל-50 מטר חופשי בתוצאה של 24.35 שניות, במקום תשיעי במשחה ל-100 מטר חופשי בתוצאה של 53.43 שניות, במקום רביעי במשחה שליחות 4x100 מטר חופשי בתוצאה של 3:35.32 דקות ובמקום שישי במשחה שליחים 4x100 מטר חופשי משולב בתוצאה של 3:23.48 דקות.

חייה האישיים

בשנים 2013 - 2014 הייתה קרומווידיויו בת זוגו של פיטר ואן דן הוחנבאנד, אלוף אולימפי, אלוף עולם ושיאן עולם. משנת 2016 בן הזוג שלה הוא האלוף האולימפי בשחייה פרי וירטמן.